Samaa sukupuolta olevien avioliitto

Samaa sukupuolta olevien avioliitto tarkoittaa samaa sukupuolta olevien kesken solmittua avioliittoa. Samaa sukupuolta olevien avioliitto on suuressa osassa maailmaa juridisesti mahdoton, koska avioliitto on lainsäädännössä määritelty ainoastaan eri sukupuolta oleville pareille. Samaa sukupuolta olevien avioliiton mahdollistavaa avioliittolakia nimitetään myös sukupuolineutraaliksi avioliittolaiksi, joka merkitsee sitä, että puolisoiden sukupuolilla ei ole avioliittomahdollisuuden kannalta merkitystä. Laista puhutaan Suomessa myös kansalaisaloitteen nimen mukaan tasa-arvoisena avioliittolakina.

Historia
Ensimmäiset historialliset maininnat samaa sukupuolta olevien liittojen vihkiseremonioista löytyvät antiikin Roomasta. Keisari Neron on väitetty naineen yhden miespuolisista orjistaan. Myös keisari Elagabalus nai kaarialaisen miesorjansa nimeltä Hierocles. Vaikka historioitsijoilla on yksimielisyys siitä, että samaa sukupuolta olevien avioliittoja esiintyi antiikin Roomassa, niiden yleisyys ja luonne ovat vielä epäselviä nykypäivän tutkijoille. Vuonna 342 keisarit Constantius II ja Constans asettivat lain, jonka mukaan samaa sukupuolta olevat avioliitot olivat kiellettyjä kuolemanrangaistuksen uhalla.

Nykytilanne
Samaa sukupuolta olevien avioliitot ovat laillistaneet Alankomaat, Andorra, Argentiina, Australia, Belgia, Brasilia, Chile, Costa Rica, Ecuador, Espanja, Etelä-Afrikka, Irlanti, Islanti, Itävalta, Kanada, Kolumbia, Kreikka, Kuuba, Liechtenstein, Luxemburg, Malta, Meksiko, Nepal, Norja, Portugali, Ranska, Ruotsi, Saksa, Slovenia, Suomi, Sveitsi, Taiwan, Tanska (mukaan luettuina Grönlanti ja Färsaaret), Taiwan, Thaimaa, Uruguay, Uusi-Seelanti, Viro, Yhdistynyt kuningaskunta ja Yhdysvallat. Sen lisäksi sen ovat laillistaneet Britannian kruununalusmaat Mansaari, Guernsey ja Jersey sekä useat Britannian merentakaisiin alueisiin kuuluvat alueet. Israel hyväksyy muualla solmitut samaa sukupuolta olevien avioliitot, vaikka siellä itsessään tällainen vihkiytyminen ei ole mahdollista.Supreme Court Approves Same-Sex Marriages

Alankomaat
Alankomaissa samaa sukupuolta olevien avioliitot laillistettiin 1. huhtikuuta 2001 ensimmäisenä maana maailmassa. Lainmuutos oli hyväksytty syyskuussa 2000 maan parlamentin alahuoneessa 109 edustajan ollessa lainmuutoksen kannalla ja 33 sitä vastaan. Parlamentin ylähuone eli senaatti äänesti lainmuutoksen puolesta joulukuussa 2000 selvällä enemmistöllä. Vain kristilliset puolueet olivat lainmuutosta vastaan. Samalla Alankomaista tuli ensimmäinen maa maailmassa, joka antoi samaa sukupuolta oleville pareille adoptio-oikeuden.  Alankomaihin kuuluvilla Aruballa, Curaçaolla ja Sint Maartenilla samaa sukupuolta olevien avioliitot eivät olleet laillisia; tosin ne kaikki joutuivat Alankomaiden korkeimman oikeuden päätöksen perusteella hyväksymään Alankomaissa solmitut samaa sukupuolta olevien avioliitot.Netherlands Forces Homosexual ‘Marriage’ on Aruba Joulukuussa 2022 saarilla kuitenkiin laillistettiin samaa sukupuolta olevien avioliitot oikeuden päätöksellä, joka tuli voimaan maaliskuussa 2023. Caribbean Aruba, Curaçao ordered to extend marriage rights to same-sex couples

Vuonna 2008 1,9 % ja 2009 1,8 % solmituista avioliitoista oli samaa sukupuolta olevien liittoja. Naisparien väliset avioliitot (2008 yksi prosentti kaikista avioliitoista; 2009 1,1 %) ovat yleisempiä kuin miesparien liitot (2008 0,9 %; 2009 0,8 %).

Andorra
Andorran lainsäädäntöelin hyväksyi sukupuolineutraalin avioliiton yksimielisesti 21. heinäkuuta 2022 järjestetyssä äänestyksessä.  Europe Andorra lawmakers extend civil marriage rights to same-sex couples Lakimuutos tuli voimaan 17. helmikuuta 2023.These are all the countries that have legalised gay marriage

Argentiina
Argentiinasta tuli heinäkuussa 2010 kymmenes maa maailmassa ja ensimmäinen maa Latinalaisessa Amerikassa, joka laillisti valtakunnan tasolla samaa sukupuolta olevien avioliitot. Lainmuutos sai sekä edustajainhuoneen että senaatin tuen taakseen, ja sillä oli myös Argentiinan presidentin Cristina Fernandezin tuki. Avioliitto on mahdollinen vain Argentiinan kansalaisille sekä maassa pysyvällä oleskeluluvalla asuville. Argentiina antoi samalla samaa sukupuolta oleville pareille adoptio-oikeuden. Katolinen kirkko on yhdessä evankelisten kristittyjen kanssa vastustanut lakiuudistusta kiivaasti. Ennen lainmuutosta parisuhteen rekisteröinti oli ollut mahdollista joissakin osissa Argentiinaa.Argentina legalizes gay marriage in historic vote

Australia
Australian hallitus järjesti 12. syyskuuta – 7. marraskuuta 2017 pitkän väännön jälkeen äänestäjilleen postiäänestyksen (postal survey) jossa se kysyi pitäisikö avioliittolaki muuttaa sukupuolineutraaliksi (Should the law be changed to allow same-sex couples to marry?). Kansanäänestykseen osallistui 79,52 % äänioikeutetuista ja äänestäjistä 61,6 % kannatti lakimuutosta.Government of Australia: Marriage Survey  Australian senaatti äänesti lakimuutoksen puolesta 29. marraskuuta 2017 äänin 43–12.Australia same-sex marriage bill passes Senate hurdle Australian edustajainhuone hyväksyi lain 7. joulukuuta äänin 145–4.Samaa sukupuolta olevien avioliitto hyväksyttiin Australian parlamentissa Ensimmäiset samaa sukupuolta olevien avioliitot voitiin vihkiä 9. tammikuuta 2018 alkaen.Australia legalises same-sex marriage 

Belgia
Belgiasta tuli 30. tammikuuta 2003 toinen maa, joka laillisti samaa sukupuolta olevien avioliitot. Samoin kuin Alankomaissa, tämän teki mahdolliseksi se, että kristillisdemokraatit (jotka kuuluvat niin Alankomaiden kuin Belgiankin suurimpiin puolueisiin) olivat silloin oppositiossa. Adoptio-oikeus ei vielä tuolloin kuulunut samaa sukupuolta olevien parien oikeuksiin, mutta lakia muutettiin vuonna 2006. Alun perin Belgia suostui vihkimään ulkomaisia samaa sukupuolta olevia pareja vain, jos myös heidän kotimaansa hyväksyvät samaa sukupuolta olevien avioliiton. Lakia kuitenkin muutettiin 2004, ja nykyisin Belgia suostuu vihkimään pariskunnat, jotka ovat olleet maassa vähintään kolme kuukautta.Equal Marriage for same-sex couplesBBC: Belgium passes gay adoption law  

Brasilia
Brasiliassa oikeuslaitosta valvova kansallinen oikeusneuvosto linjasi vuonna 2013, että samaa sukupuolta olevia pareja ei voida kohdella epätasa-arvoisesti avioliittolupia myönnettäessä, vaan maistraattien on pyydettäessä kirjattava rekisteröity parisuhde avioliitoksi. Ennen lakimuutosta neljätoista Brasilian 27 osavaltiosta oli laillistanut samaa sukupuolta olevien avioliitot. Jo ennen korkeimman oikeuden päätöstä oli maassa laillistettu rekisteröity parisuhde.Katolinen Brasilia sallii samaa sukupuolta olevien liitotBrazilian Gay Unions Must Be Registered As Marriages, Court Rules

Chile
Chilessä laillistettiin samaa sukupuolta olevien avioliitot 7. joulukuuta 2021 maan parlamentin kummankin kamarien äänestettyä lainmuutoksen puolesta. Lakimuutos tuo myös samaa sukupuolta oleville pareille adoptio-oikeudet. Chilessä oli laillistettu rekisteröity parisuhde vuonna 2015.BBC: Chile same-sex marriage: Law overwhelmingly approved by parliament DW: Chile passes law to legalize same-sex marriage Myös Chilen presidentti Sebastián Piñera tuki lainmuutosta ja allekirjoitti lain 9. joulukuuta 2021. Lainmuutos julkaistiin Chilen virallisessa lehdessä Diario Oficial 10. joulukuuta ja lakimuutos tuli voimaan 90 päivää sen jälkeen eli 10. maaliskuuta 2022.ADN: Matrimonio igualitario en Chile: ¿Cuándo podrán efectuarse las primeras ceremonias con la nueva ley?

Costa Rica
Costa Rican korkein oikeus linjasi elokuussa 2018 syrjiväksi ja perustuslain vastaiseksi lain, joka kieltää samaa sukupuolta olevien avioliiton. Oikeus antoi hallitukselle 18 kuukautta aikaa muuttaa lakia, minkä jälkeen samaa sukupuolta olevien avioliiton kieltävä lainsäädäntö lakkaa automaattisesti olemasta voimassa, vaikka lainsäädäntöä ei muutettaisikaan. Costa Rica on ensimmäinen Keski-Amerikan maa, joka laillisti samaa sukupuolta olevien avioliitot.BBC: Costa Rica Supreme Court rules against same-sex marriage ban Samaa sukupuolta olevian avioliitot tulivat maassa laillisiksi 26. toukokuuta 2020.Costa Rica laillisti samaa sukupuolta olevien liitot – ensimmäinen maa Väli-Amerikassa

Ecuador
Samaa sukupuolta olevien avioliitot laillistettiin Ecuadorissa kesäkuussa 2019 maan korkeimman oikeuden päätöksellä. Maasta tuli näin viides Etelä-Amerikan maa joka laillistaa samaa sukupuolta olevien avioliitot.Ecuador's highest court legalizes same-sex marriage

Espanja

Espanja laillisti samaa sukupuolta olevien avioliitot 3. heinäkuuta 2005. Lakimuutos tuli mahdolliseksi Espanjan valtapuolueen vaihtuessa konservatiiveista sosialisteihin. Uusi pääministeri José Luis Rodríguez Zapatero ajoi voimakkaasti yhteiskunnallisia uudistuksia, kuten helpompaa avioeroa ja samaa sukupuolta olevien avioliittoja. Vaikka mielipidetiedustelujen mukaan selkeä enemmistö espanjalaisista tuki lakialoitetta, lakialoitteesta nousi yhteiskunnassa kova myrsky maan vaikutusvaltaisen katolisen kirkon vastustaessa kiivaasti lakiuudistusta. Ensimmäisen vuoden aikana noin 4 500 samaa sukupuolta olevaa avioparia kuitenkin vihittiin. Lain mukana samaa sukupuolta olevat parit saivat myös adoptio-oikeuden. Maassa voidaan vihkiä myös ulkomainen pariskunta, jos kummallakin on laillinen oleskelulupa Espanjassa.Spain approves liberal gay marriage lawEuronews: Conservative mayor presides over gay wedding Spanish bishops decry legislation weakening marriage

Etelä-Afrikka
Samaa sukupuolta olevien avioliitto tuli Etelä-Afrikassa lailliseksi 30. marraskuuta 2006. Laki oli hyväksytty Etelä-Afrikan parlamentissa aikaisemmin samassa kuussa. Etelä-Afrikan perustuslakituomioistuin oli antanut päätöksellään 1. joulukuuta 2005 parlamentille aikaa tasan vuoden eli päivämäärän 1. joulukuuta 2006, johon mennessä samaa sukupuolta olevien parien naimisiinmeno tuli mahdollistaa. Näin Etelä-Afrikasta tuli viides maa maailmassa ja ensimmäinen maa Afrikassa, joka laillisti samaa sukupuolta olevien avioliitot.SouthAfrica.info:SA legalises gay marriage The Washington Post: Same-Sex Marriage Law Takes Effect in S. Africa

Irlanti
Irlanti laillisti samaa sukupuolta olevien avioliitot 22. toukokuuta 2015 pidetyssä kansanäänestyksessä. Kansanäänestyksessä yli 60 % äänestäjistä kannatti lainmuutosta. Myös äänestysvilkkaus nousi poikkeuksellisen korkealle. Irlannista tuli ensimmäinen maa maailmassa, joka hyväksyi samaa sukupuolta olevat avioliitot kansanäänestyksen perusteella. Maan perinteisesti vaikutusvaltainen katolinen kirkko on vastustanut lakimuutosta.Irlanti hyväksyi tasa-arvoisen avioliittolain Irlantilaiset äänestävät tasa-arvoisesta avioliittolaista Laki tuli voimaan 16. marraskuuta 2015.

Islanti
Islannista tuli kesällä 2010 kolmas Pohjoismaa joka laillisti samaa sukupuolta olevien avioliiton. Lakiuudistus hyväksyttiin maan parlamentissa 11. kesäkuuta 2010 yksimielisesti äänin 49–0. Lainmuutos tuli voimaan 27. kesäkuuta 2010. Ennen lakimuutossa maassa oli voimassa rekisteröity parisuhde vuodesta 1996 alkaen, jonka avioliitto korvaa.

Islannin pääministeri Jóhanna Sigurðardóttir meni ensimmäisten joukossa naimisiin kumppaninsa kanssa heti lainmuutoksen tultua voimaan.

Israel
Israelissa laillistettiin Israelin ulkopuolella solmitut samaa sukupuolta olevien avioliitot marraskuussa 2006 maan korkeimman oikeuden päätöksellä. Oikeusjuttu alkoi kun Israelin sisäministeriö kieltäytyi vaihtamasta Kanadassa naimisiin menneen miesparin statusta naimattomasta naimisissa olevaksi. Israelin sisällä samaa sukupuolta olevilla pareilla ei ole vieläkään mahdollista mennä laillisesti naimisiin, sillä Israelissa perheasiat, kuten avioliitot ja avioerot kuuluvat uskonnollisten tuomioistuinten vallan alle, eikä siviilivihkimisiä maassa tunneta.Los Angeles Times: Married gays win Israeli court rulingUsa Today: Israeli high court orders gay marriage recognition Vuonna 2012 Israelissa uskonnollinen oikeus myönsi ensimmäisen kerran samaa sukupuolta olevalle parille avioeron.JewishPress: Israeli Court allows Israel most celebrated gay couple to divorce Maan korkein oikeus on myös tehnyt useita päätöksiä samaa sukupuolta olevien adoptio-oikeuksien puolesta.The Jerusalem Post: Court Lesbians can adopt partner's kidsLegal ruling will allow gay men to adopt partner’s childThe Jerusalem Post: High Court orders Israel to recognize gay adoption of child born through surrogacyHaaretz: AG okays wider adoption rights for same-sex couples sex-couple Kohdunvuokraus miespareille ei ole maassa laillista, mutta lukuisat miesparit ovat vuokranneet kohdun ulkomailta.The Atlantic: Forget Marriage Equality; Israeli Gays Want Surrogacy Rights Selvä enemmistö israelilaisista kannattaa samaa sukupuolta olevien avioliitto-oikeutta, oikeutta adoptioon ja kohdunvuokraukseen.Haaretz poll finds 70% of Israelis support equality for gay community

Itävalta
Itävallan perustuslakituomioistuin päätti 5. joulukuuta 2017, että lainsäädäntö, joka kieltää samaa sukupuolta olevien avioliitot, on maan perustuslain vastainen. Päätöksen myötä samaa sukupuolta olevien avioliitot tulivat laillisiksi 1. tammikuuta 2019 alkaen. Itävallassa on ollut laillinen rekisteröity parisuhde vuodesta 2010 alkaen. Oikeuden päätöksen mukaan rekisteröity parisuhde säilyy laillisena, mutta siitäkin tulee sukupuolineutraali.Gay marriage in Austria approved by Constitutional Court Maassa oli jo vuonna 2016 laillistettu perustuslakituomioistuimen päätöksellä samaa sukupuolta olevien parien adoptio-oikeus.Austrian Constitutional Court Lifts Ban on Adoptions by Same-Sex CouplesAustrian court rules to allow same-sex adoptions Itävalta on ensimmäinen Euroopan maa, jossa samaa sukupuolta olevien avioliitot tulevat lailliseksi oikeuden päätöksellä.Itävaltaan sukupuolineutraali avioliitto oikeuden päätöksellä

Kanada
Samaa sukupuolta olevien avioliitot laillistettiin Kanadassa liittovaltiotasolla 20. heinäkuuta 2005. Oikeuden päätöksillä ne oli jo laillistettu kahdeksassa Kanadan kymmenestä provinssista sekä yhdessä Kanadan territoriossa ennen kuin laki tuli voimaan liittovaltiotasolla. Näissä provinsseissa asui peräti noin 90 % Kanadan väestöstä, joten merkittävää muutosta laki ei tuonut tilanteeseen. Lain tullessa voimaan Kanadassa oli jo yli 3 000 samaa sukupuolta olevaa avioparia. Kanadan provinsseista samaa sukupuolta olevien avioliitto oli tullut lailliseksi Ontariossa 10. kesäkuuta 2003, Brittiläisessä Kolumbiassa 8. heinäkuuta 2003, Quebecissä 16. maaliskuuta 2004, Yukonissa 14. heinäkuuta 2004, Manitobassa 16. syyskuuta 2004, Nova Scotiassa 24. syyskuuta 2004, Saskatchewanissa 5. marraskuuta 2004, Newfoundlandissa ja Labradorissa 21. joulukuuta 2004 ja New Brunswickissa 23. kesäkuuta 2005.CBC News Interactive: Same-sex marriage in Canada

Kolumbia
Kolumbia laillisti sukupuolineuraalit avioliitot huhtikuussa 2016 maan perustuslakituomioistuimen päätöksellä. Maasta tuli näin Etelä-Amerikan neljäs samaa sukupuolta olevien avioliitot laillistava maa.YLE: Kolumbia hyväksyi samaa sukupuolta olevien avioliitot

Kreikka
Kreikan parlamentti hyväksyi samaa sukupuolta olevien avioliiton ja adoptio-oikeuden helmikuussa 2024. Siitä tuli näin ensimmäinen ortodoksikristittyenemmistöinen maa, joka sallii sukupuolineutraalin avioliiton.

Kuuba
Kuubassa samaa sukupuolta olevien avioliitot laillistettiin 25. syyskuuta 2022 pidetyssä kansanäänestyksessä jossa noin kaksi kolmasosaa äänestäneistä  äänesti perhelain uudistamisen puolesta, joka sallii myös kohdunvuokrauksen ja antaa samaa sukupuolta oleville pareille oikeuden adoptoida lapsia.BBC: Cuba Family Code: Country votes to legalise same-sex marriageMTV: Kuubalaiset hyväksyivät samaa sukupuolta olevien avioliitot – vielä 70-luvulla rankaistiin työleirituomiolla

Liechtenstein
Liechtensteinin maapäivät laillisti samaa sukupuolta olevien avioliitot 16. toukokuuta 2024 äänin 24-1. Lakimuutos tulee voimaan 1. tammikuuta 2025. Liechtenstein oli viimeinen saksankielinen maa, joka laillisti samaa sukupuolta olevien avioliitot.Liechtenstein legalizes same-sex marriage in near-unanimous vote

Luxemburg
Luxemburg laillisti samaa sukupuolta olevien avioliitot kesäkuussa 2014. Lainmuutos tuli voimaan vuoden 2015 alusta. Äänestys laista hyväksyttiin maan parlamentissa äänin 56–4. Samalla maassa annettiin myös adoptio-oikeudet samaa sukupuolta oleville pareille. Maassa oli voimassa vuodesta 2004 ollut laki rekisteröidystä parisuhteesta.Luxembourg passes same-sex marriage and adoption bill in landslide vote Luxemburg oli viimeinen Benelux-maa joka laillisti samaa sukupuolta olevien avioliitot.

Malta
Maltan parlamentti laillisti samaa sukupuolta avioliitot äänin 66-1 vuonna 2017. Saarivaltiossa oli ollut rekisteröity parisuhde ja samaa sukupuolta olevien parien adoptio laillisia jo vuodesta 2014.Malta votes to legalise same-sex marriage by 66-1 Lakimuutos tuli voimaan 1. syyskuuta 2017.Gay marriage becomes legal in Malta

Meksiko

Meksikossa samaa sukupuolta avioliitot tulivat koko maassa laillisiksi lokakuussa 2022 kun ne  viimeisenä osavaltiona laillistettiin Tamaulipasin osavaltiossa.HS; Samaa sukupuolta olevien avio­liitot on nyt sallittu koko Meksikossa Meksikossa avioliitto- ja avioerolainsäädäntö kuuluvat Yhdysvaltain tapaan osavaltiotasolle. Meksikon pääkaupungista Méxicosta tuli joulukuussa 2009 ensimmäinen hallintoalue Latinalaisessa Amerikassa, joka laillisti samaa sukupuolta olevien avioliiton. Lakiuudistus hyväksyttiin kaupunginvaltuustossa äänin 39–20. Lainmuutos tuli voimaan maaliskuussa 2010. Meksikon korkein oikeus kuitenkin päätti 19. heinäkuuta 2015, että lait, joissa avioliitto määritellään miehen ja naisen väliseksi, ovat maan perustuslain vastaisia ja kehotti maan osavaltioita päivittämään lakinsa. Päätöksen myötä samaa sukupuolta olevat parit voivat hakea avioliittolupaa oikeudesta vaikka heidän kotiosavaltionsa ei olisikaan laillistanut liittoja.Mexico supreme court judge urges states to legalize gay marriage Toukokuussa 2016 Meksikon presidentti Enrique Peña Nieto ehdotti sukupuolineutraalia avioliittolakia koko maahan.Mexico's president proposes allowing same sex marriage nationally

Nepal
Nepalissa samaa sukupuolta olevien avioliitot laillistettiin 27. huhtikuuta 2024, kun maan hallitus päätti sallia samaa sukupuolta olevien avioliittojen rekisteröinnin. Tätä ennen Nepalin Korkein oikeus oli antanut 27. kesäkuuta 2023 väliaikaisen määräyksen samaa sukupuolta olevien avioliittojen rekisteröimiseksi.In landmark move, Nepal’s govt circular allows same-sex marriage

Norja
Norjan suurkäräjät hyväksyi 11. kesäkuuta 2008 uuden lain, joka sallii samaa sukupuolta olevien avioliitot. Norjasta tuli näin ollen maailman kuudes maa ja ensimmäinen Pohjoismaa, joka salli samaa sukupuolta olevien avioliitot. Lainmuutos tuli voimaan vuonna 2009 ja korvasi vuodesta 1993 lähtien Norjassa voimassa olleen lain parisuhteen rekisteröimisestä. Samalla Norja laajensi samaa sukupuolta olevien parien adoptio-oikeutta samalle tasolle heteroparien kanssa ja salli naisparien oikeuden hedelmöityshoitoihin. Norjan kirkko päätti huhtikuussa 2016 alkaa vihkimään samaa sukupuolta olevia pareja.Norjan kirkko hyväksyy samaa sukupuolta olevien parien vihkimisen

Portugali
Portugalista tuli keväällä 2010 kuudes Euroopan maa, joka laillisti samaa sukupuolta olevien avioliiton. Laki ei kuitenkaan tuolloin antanut samaa sukupuolta oleville pareille adoptio-oikeutta, joten aivan täysin samoja oikeuksia ei lakimuutos samaa sukupuolta oleville pareille tuonut. Katolinen kirkko on tuominnut lakiuudistuksen. Vuonna 2016 maassa annettiin adoptio-oikeudet samaa sukupuolta oleville pareille Portugalin presidentin vastustuksesta huolimatta.Reuters: Portugal parliament overturns veto on adoption by gay couples 

Ranska
Ranskan presidentti François Hollande toteutti vaalilupauksensa ja ajoi läpi avioliittolain uudistuksen, jonka mukaan kaksi eri sukupuolta tai samaa sukupuolta olevaa henkilöä voivat solmia keskenään avioliiton (la loi n° 2013-404 du 17 mai 2013). Ranskan kansalliskokous hyväksyi lakiuudistuksen 23. huhtikuuta 2013, jolloin kansanedustajista 331 äänesti puolesta ja 225 vastaan. Ranskan perustuslakituomioistuin antoi päätöksensä lain perustuslaillisuudesta 17. toukokuuta 2013. Uudistettu avioliittolaki astui voimaan 18. toukokuuta 2013Ranskan homoliitot saivat viimeisen sinetin  presidentin allekirjoitettua lain ja sen tultua julkaistuksi Ranskan virallisessa lehdessä (Journal Officiel). Lakiuudistus laajentaa myös samaa sukupuolta olevien parien adoptio-oikeuden eri sukupuolta olevien parien kanssa tasa-arvoiseksi. Lain myötä Ranskasta tuli Euroopan yhdeksäs ja maailman neljästoista maa, jossa samaa sukupuolta olevat parit voivat avioitua. MTV3: Ranska hyväksyi homoliitot Ennen avioliittolain uudistusta samaa sukupuolta olevien parien oli mahdollista solmia Ranskassa siviililiitto (Pacs – Pacte civil de solidarité), joka ei kuitenkaan sallinut muun muassa adoptiota tai hedelmöityshoitoja. Ensimmäinen samaa sukupuolta oleva pari, Vincent Autin ja Bruno Boileau vihittiin avioliittoon 29. toukokuuta 2013.

Ruotsi
Ruotsin valtiopäivät hyväksyi samaa sukupuolta olevien avioliitot 1. huhtikuuta 2009, ja 226 edustajaa kannatti ja vain 22 edustajaa vastusti lakiesitystä. Ennakkoon lakiesitystä oli vastustanut vain kristillisdemokraattinen puolue. Laki korvaa aikaisemmin olleen lain rekisteröidystä parisuhteesta. Ruotsalaisilla samaa sukupuolta olevilla pareilla oli jo ennen lakimuutosta samat adoptio-oikeudet kuin heteropareilla. Ruotsista tuli näin ollen seitsemäs maa ja toinen Pohjoismaa, joka laillistaa samaa sukupuolta olevien avioliitot. Ruotsin kirkko salli 22. lokakuuta 2009 samaa sukupuolta olevien parien avioliittoon vihkimisen.

Saksa
Saksan liittopäivät hyväksyi sukupuolineutraalin avioliittolain 30. kesäkuuta 2017. Lainmuutos hyväksyttiin äänestysluvuin 393–226. Lakimuutos antaa samaa sukupuolta oleville pareille myös samat adoptiomahdollisuudet kuin heteropareille. Saksan kristillisdemokraattiset puolueet (CDU ja CSU) ovat perinteisesti vastustaneet sukupuolineutraalia avioliittoa, mutta Angela Merkelin päätös sallia jokaisen kansanedustajan äänestävän omantuntonsa mukaisesti puoluekurin sijasta mahdollisti lakimuutoksen tuomisen liittopäivälle. Saksan liittoneuvosto eli Saksan ylähuone hyväksyi lainmuutoksen 7. heinäkuuta 2017 ilman äänestystä, koska mikään osavaltioista ei vaatinut lainmuutosta äänestykseen. Liittoneuvosto oli kuitenkin jo aikaisemmin äänestänyt kahteen kertaan sukupuolineutraalin avioliiton puolesta.Same-sex marriage bill clears German upper house Saksan liittopresidentti Frank-Walter Steinmeier allekirjoitti lainmuutoksen 20. heinäkuuta 2017 ja lainmuutos tuli voimaan 1. lokakuuta 2017. Germany's first same-sex marriages expected in October Ennen lakimuutosta Saksassa oli ollut laillinen rekisteröity parisuhde vuodesta 2001. Kyselytutkimusten mukaan peräti 83 %  saksalaisista kannatti lainmuutosta.Saksa hyväksyi sukupuolineutraalin avioliitonGermany's Bundestag passes bill on same-sex marriageGermans not opposed to same sex marriage

Slovenia
Vuonna 2012 Sloveniassa järjestettiin kansanäänestys samaa sukupuolta olevien avioliitosta ja tuolloin noin 55 prosenttia äänestäjistä torjui lakihankkeen.Mitä yhteistä on Espanjalla, Argentiinalla ja Etelä-Afrikalla? – homoilla ja lesboilla oikeus avioliittoon 7.6.2015 YLE Uutiset Maaliskuussa 2015 Slovenian 90-paikkainen parlamentti hyväksyi samaa sukupuolta olevien avioliitot äänestyksessä äänin 51–28. Samalla sallittiin samaa sukupuolta olevien parien adoptio. Lain vastustajat vetosivat Slovenian korkeimpaan oikeuteen, jotta laista järjestettäisiin kansanäänestys. Joulukuussa 2015 järjestettiin kansanäänestys, jossa yli 60 prosenttia slovenialaisista äänesti sukupuolineutraalia avioliittolakia vastaan.

Slovenian perustuslakituomioistuin laillisti samaa sukupuolta olevien avioliitot 8. heinäkuuta 2022. Tuomioistuin katsoi, että samaa sukupuolta olevien avioliittojen ja adoptiokielto rikkoi Slovenian perustuslakia, ja antoi Slovenian parlamentille kuusi kuukautta aikaa saattaa lakimuutokset lainsäädäntöön, vaikka päätös tuli voimaan välittömästi.YLE: Slovenian korkein oikeus linjasi: Nykyinen avioliittolainsäädäntö syrjiväSlovenia Legalises Same-Sex Marriage, Adoptions

Suomi

Suomen eduskunta hyväksyi joulukuussa 2014 avioliittolain muuttamisen niin, että samaa sukupuolta olevat parit voivat jatkossa solmia avioliiton. Lakialoitteen muuttamiseen tähtäävä Tahdon2013-kansalaisaloite sai toisessa äänestyksessä taakseen 101 kansanedustajaa 90 kansanedustajan äänestäessä kansalaisaloitetta vastaan. Laki astui voimaan 1. maaliskuuta 2017.

Lakimuutoksen kumoamiseksi aloitettiin keväällä 2015 ”Kansalaisaloite avioliiton säilyttämisestä aidosti tasa-arvoisena, miehen ja naisen välisenä liittona ja sukupuolineutraalin avioliittolain kumoamisesta”. Aloite eteni eduskuntaan, joka hylkäsi sen äänestyksessä helmikuussa 2017 äänin 120–48.

Sveitsi
Sveitsin liittokokous hyväksyi sukupuolineutraalin avioliittolain joulukuussa 2020. Lakimuutos jouduttiin kuitenkin alistamaan kansanäänestykseen konservatiivisten puolueiden vaatimuksesta. Sveitsiläiset hyväksyivät lainmuutoksen 26. syyskuuta 2021 järjestetyssä kansanäänestyksessä ja noin 64% kansasta ja enemmistö kaikien kantonien väestöstä kannatti lakimuutosta. Ennen lainmuutosta maassa oli ollut rekisteröity parisuhde laillinen vuodesta 2007. Lakiuudistus antaa samaa sukupuolta oleville pareille myös adoptio-oikeuden sekä naispareille oikeuden hedelmällisyyshoitoihin. Lakimuutos tuli voimaan 1. heinäkuuta 2022. HuffPost: Switzerland Votes To Legalize Same-Sex Marriage By Nearly Two-Thirds Majority

Tanska
Kesäkuussa 2012 kansankäräjät hyväksyi lakimuutoksen, joka salli samaa sukupuolta olevien parien avioliiton. Lain puolesta äänesti kansankäräjillä 85 ja vastaan 24 edustajaa, kahden äänestäessä tyhjää. Lakimuutos mahdollistaa myös samaa sukupuolta olevien avioliiton kirkollisen vihkimisen, joskin yksittäisellä papilla on lain mukaan myös oikeus henkilökohtaisesti kieltäytyä samaa sukupuolta olevien parien vihkimisestä. Valtionkirkon ulkopuolisilla uskonnollisilla yhdyskunnillakin on tällaiseen vihkimykseen oikeus, mutta ei kuitenkaan velvollisuutta. Jo ennen lainmuutosta maassa oli ollut rekisteröity parisuhde vuodesta 1989 alkaen. Myös samaa sukupuolta olevien parien adoptio-oikeus oli mahdollistettu jo ennen lakimuutosta vuonna 2009.Homopareille adoptio-oikeus Tanskassa Lakimuutos tuli voimaan 15. kesäkuuta 2012.Danish lawmakers approve church weddings for same-sex couplesTanska hyväksyi sukupuolineutraalin avioliittolain

Grönlanti
Tanskaan itsehallinnollisena alueena kuuluvan Grönlannin parlamentti päätti hyväksyä yksimielisesti samaa sukupuolta olevien avioliitot toukokuussa 2015. Samalla saarivaltiossa laillistettiin myös samaa sukupuolta olevien parien adoptio-oikeus. Lakimuutos tuli voimaan 1. lokakuuta 2015.Parliament in Greenland unanimously approves same-sex marriage Lainmuutos takaa myös samaa sukupuolta oleville pareille kirkollisen vihkimisen.Täällä parlamentti hyväksyi homoliitot yksimielisesti – ”Voi olla ylpeä” Grönlannin jälkeen Färsaaret jäi ainoaksi alueeksi Pohjoismaissa jossa samaa sukupuolta olevien avioliittoa ei tunnusteta.Greenland Follows Europe and Votes to Legalise Same-Sex Marriage

Färsaaret
Färsaaret laillisti viimeisenä pohjoismaisena alueena samaa sukupuolta olevien avioliitot 29. huhtikuuta 2016. Itsehallintoalueen parlamentti (Løgting) äänesti lainmuutoksen puolesta äänin 19-14. Lainmuutos tuli voimaan 1. heinäkuuta 2017. Lainmuutos tuo samaa sukupuolta oleville pareille myös täydet adoptio-oikeudet. Lakimuutos antaa kuitenkin Färsaarten evankelisluterilaiselle kirkolle oman oikeuden päättää salliiko se samaa sukupuolta olevien parien vihkimiset kirkoissaan.Faroe Islands says yes to same-sex marriageDanish Parliament Ratifies Faroe Islands’ Same-sex Marriage Law1. juli 2017: Nú kunnu samkynd giftast

Taiwan
Taiwanin perustuslakituomioistuin katsoi toukokuussa 2017 että samaa sukupuolta olevien avioliittojen kieltävä lainsäädäntö rikkoo samaa sukupuolta olevien parien perustuslaillisia oikeuksia. Oikeus antoi Taiwanin hallitukselle kaksi vuotta aikaa muuttaa lait sellaisiksi, että ne sallivat samaa sukupuolta olevien avioliitot.HS: Taiwanista ensimmäinen Aasian maa, joka hyväksyy samaa sukupuolta olevien avioliitot Vaikka Taiwanissa marraskuussa 2018 järjestetyssä kansanäänestyksessä äänestettiin samaa sukupuolta olevien avioliittoa vastaan, niin maan viranomaisten mukaan kansanäänestystulos ei kumoa perustuslakituomioistuimen päätöstä.ESS: Taiwan hylkäsi samaa sukupuolta olevien avioliitot kansanäänestyksessäTaipei Times: Marriage law ‘cannot contradict’ ruling Parlamentti hyväksyi samaa sukupuolta olevien avioliitot sallivan lakiesityksen 2019. Vielä lakiin vaaditaan asiaan myötämielisesti suhtautuvan presidentin allekirjoitus.Taiwan hyväksyi homoavioliitot ensimmäisenä maana Aasiassa – Presidentti: Rakkaus voitti Yle, 2019 Samaa sukupuolta olevien avioliitot tulivat maassa lailliseksi toukokuussa 2019.Tahdon! – Lukuisat pariskunnat solmivat avioliiton homoliitot sallineessa Taiwanissa heti ensimmäisenä päivänä

Thaimaa
Thaimaa laillisti samaa sukupuolta olevien avioliitot kesäkuussa 2024 kun maan senaatti hyväksyi lakiuudistuksen äänin 130-4. Lakimuutos tulee voimaan 120 päivää sen hälkeen, kun se on julkaistu kuninkaallisessa lehdessä kuninkaan allekirjoituksen jälkeen.CNN: Thailand to become first Southeast Asian nation to legalize same-sex marriage 

Uruguay
Uruguayn edustajainhuone laillisti samaa sukupuolta olevien avioliitot 10. huhtikuuta 2013. Lainmuutos meni edustajainhuoneessa läpi yli kahden kolmasosan enemmistöllä – 71 äänesti puolesta ja 21 vastaan. Uruguayn senaatti oli hyväksynyt lainmuutoksen jo 3. huhtikuuta 2013 suurella enemmistöllä, jolloin 23 äänesti puolesta ja kahdeksan vastaan. Lainmuutos teki Uruguaysta Argentiinan jälkeen toisen Latinalaisen Amerikan maan, joka laillisti samaa sukupuolta olevien avioliitot. Uruguayssa on jo aiemmin laillistettu samaa sukupuolta olevien parien adoptio-oikeus 2009. Rekisteröity parisuhde on ollut laillinen vuodesta 2008.YLE: Uruguay laillistaa samaa sukupuolta olevien avioliitotBBC: Uruguay approves gay civil unionsCNN: Uruguay's senate approves same-sex marriage billGuardian: Uruguay legalises same-sex marriage

Uusi-Seelanti
Uuden-Seelannin parlamentti hyväksyi samaa sukupuolta olevien avioliiton ja adoptio-oikeuden 17. huhtikuuta 2013. Liittojen puolesta äänesti 77 parlamentaarikkoa ja niitä vastaan 44. Uudesta-Seelannista tuli maailman kolmastoista valtio ja ensimmäinen Tyynenmeren alueen maa.Uusi-Seelanti laillisti homoliitot Tätä ennen Uusi-Seelanti oli laillistanut rekisteröidyn parisuhteen vuodesta 2005 alkaen.

Viro
Viron lainsäädäntöelin Riigikogu hyväksyi 20. kesäkuuta 2023 samaa sukupuolta olevien avioliitot sallivan lainmuutoksen äänin 55–34. Virosta tuli näin ollen Slovenian jälkeen toinen entiseen itäblokkiin kuulunut maa ja ensimmäinen entiseen Neuvostoliittoon kuulunut maa, joka sallii samaa sukupuolta olevien avioliitot. Myös mahdollisuus rekisteröityyn parisuhteeseen säilyy. Lakimuutoksen myötä samaa sukupuolta olevat avioparit saavat myös adoptio-oikeudet. Lakimuutos tuli voimaan vuoden 2024 alussa.Iltalehti: Viro hyväksyi tasa-arvoisen avioliittolainCNN: Estonia becomes first ex-Soviet state to legalize same-sex marriage

Yhdistynyt kuningaskunta
Yhdistyneessä kuningaskunnassa samaa sukupuolta olevien avioliitto on laillinen koko maassa, mutta avioliitot laillistettiin eri aikaan Englannissa ja Walesissä, Skotlannissa ja Pohjois-Irlannissa. Ennen lakimuutoksia maassa oli rekisteröity parisuhde laillinen vuodesta 2005 lähtien. Samaa sukupuolta olevien parien adoptio tuli lailliseksi Englannissa ja Walesissä 2005, Skotlannissa 2009 ja Pohjois-Irlannissa 2013.Britannia laillistaa homoliitot

Englanti ja Wales
Englannissa ja Walesissä samaa sukupuolta olevien avioliitot laillistettiin heinäkuussa 2013 Yhdistyneen kuningaskunnan parlamentin päätöksellä.Same-sex marriage becomes law in England and Wales Lakimuutos tuli voimaan maaliskuussa 2014.Englannissa vihitään ensimmäiset homo- ja lesboparit

Skotlanti
Skotlanti laillisti samaa sukupuolta olevien avioliitot helmikuussa 2014 Skotlannin parlamentin päätöksellä. Lakimuutos tuli voimaan syksyllä 2014.Scotland's same-sex marriage bill is passed

Pitcairn
Yhdistyneen kuningaskuntaan kuuluva Tyynellä valtamerellä sijaitseva Pitcairn laillisti samaa sukupuolta olevien avioliitot vuonna 2015.Island gives same-sex marriage the green light - but none of its 48 residents are gay

Isle of Man
Isle of Man laillisti samaa sukupuolta olevat avioliitot heinäkuussa 2016. Tätä ennen saarella oli ollut käytössä rekisteröity parisuhde. Guardian:  Same-sex marriage to become legal from Friday in Isle of Man

Gibraltar
Gibraltarilla samaa sukupuolta olevien avioliitot tulivat laillisiksi 15. joulukuuta 2016.Gibraltarlaws.gov (PDF

Saint Helena, Ascension ja Tristan da Cunha
Samaa sukupuolta olevien avioliitot tulivat laillisiksi Ascensionilla 1. tammikuuta 2017. Tristan da Cunhalla ne tulivat laillisiksi 4. elokuuta 2017. Saint Helenan lainsäädäntöelin laillisti ne 19. joulukuuta 2017.Same-sex marriage in Saint Helena, Ascension and Tristan da CunhaThis tiny island just passed same-sex marriage

Falklandinsaaret
Samaa sukupuolta olevien avioliitot tulivat laillisiksi Falklandinsaarilla 29. huhtikuuta 2017.  Falklands plans to celebrate same sex marriage Bill next April 27

Guernsey
Samaa sukupuolta olevien avioliitot tulivat laillisiksi Guernseylla 2. toukokuuta 2017.Guernsey States finalise same-sex marriage law

Bermuda
Samaa sukupuolta olevien avioliitot tulivat lailliseksi Bermudalla oikeuden päätöksellä 5. toukokuuta 2017.  Landmark same-sex ruling Bermudan parlamentti kuitenkin kumosi päätöksen joulukuussa 2017.Bermuda to ban same-sex marriage months after it was legalised Bermudan oikeuslaitos kuitenkin kumosi parlamentin päätöksen marraskuussa 2018 tehden samaa sukupuolta olevien avioliitoista taas laillisia.Bermuda top court reverses government's gay marriage ban Vuonna 2022 samaa sukupuolta avioliitot jälleen kiellettiin.Bermuda’s ban on same-sex marriage is allowed, UK judges rule

Jersey
Jerseyn lainsäädäntöelin äänesti 1. helmikuuta 2018 sukupuolineuraalin avioliiton puolesta äänin 42–1. Laki tuli voimaan toukokuussa 2018.Equal marriage legislation passed by Jersey politicians

Pohjois-Irlanti
Heinäkuussa 2019 Yhdistyneen kuningaskunnan alahuone hyväksyi lakiuudistuksen, joka pakottaa Pohjois-Irlannin hallinnon sallimaan samaa sukupuolta avioliitot ja laillisti alueella samaan aikaan myös abortin. Pohjois-Irlannissa samaa sukupuolta olevien avioliitot tulivat laillisiksi tammikuussa 2020.Law liberalising abortion and same-sex marriage in NI passes final stage

Yhdysvallat

Yhdysvalloissa laillistettiin sukupuolineutraalit avioliitot Korkeimman oikeuden päätöksellä (Obergefell v. Hodges) 26. kesäkuuta 2015 niukalla äänienemmistöllä 5–4.Yhdysvaltain korkein oikeus: homoilla oikeus avioliittoon koko maassa Ensimmäisenä alueena Yhdysvalloissa avioliitot oli laillistanut Massachusettsin osavaltio, kun osavaltion korkein oikeus oli päättänyt 17. toukokuuta 2004, että on Massachusettsin perustuslain vastaista sallia avioituminen vain eri sukupuolta oleville pareille. Jo ennen korkeimman oikeuden kesäkuun 2015 päätöstä suurin osa osavaltiosta olikin laillistanut samaa sukupuolta olevien avioliitot ja osa oli laillistanut ne osavaltion korkeimman oikeuden päätöksellä, osa osavaltion kongressin päätöksellä, osa kansanäänestysten perusteella ja osa myös liittovaltion vetoomustuomioistuinten päätöksillä. Myös Yhdysvaltain pääkaupungissa ja Guamissa samaa sukupuolta olevien avioliitot oli laillistettu. Tämän lisäksi samaa sukupuolta olevien avioliitot oli laillistettu lukuisien Amerikan alkuperäisväestön reservaateissa – reservaatissa asuva intiaaniheimo ei kuulu liittovaltiolainsäädännön eikä osavaltiolainsäädännön alle.  Council of Michigan Indian tribe OKs gay marriage

 Aikajana samaa sukupuolta olevien avioliiton hyväksymisestä valtioittain 

2001  (1. huhtikuuta)2003  (1. kesäkuuta)2005  (3. heinäkuuta)
  (liittovaltion tasolla, 20. heinäkuuta)2006  (30. marraskuuta)2009  (1. tammikuuta)
  (1. toukokuuta)2010  (5. kesäkuuta)
  (27. kesäkuuta)
  (22. heinäkuuta)2012   (15. kesäkuuta)2013  (liittovaltion tasolla, 16. toukokuuta)
  (18. toukokuuta)
   (5. elokuuta)
  (19. elokuuta)2015  (1. tammikuuta)
  (liittovaltion tasolla, 26. kesäkuuta)
  (16. marraskuuta)2016  (28. huhtikuuta)2017  (1. maaliskuuta)
  (1. syyskuuta)
  (1. lokakuuta)
  (9. joulukuuta)2019  (1. tammikuuta)
  (24. toukokuuta)
  (8. heinäkuuta)2020  (koko valtion tasolla, 13. tammikuuta)
  (26. toukokuuta)2022  (10. maaliskuuta)
 (1. heinäkuuta)
 (26. toukokuuta)
 (27.syyskuuta)
  (31. joulukuuta)2023 (17.helmikuuta)
 (29 marraskuuta)  2024 (1. tammikuuta)
 (16. helmikuuta)

 Aikajana samaa sukupuolta olevien avioliiton hyväksymisestä valtiota pienemmissä yksiköissä 

2003 Ontario (10. kesäkuuta)
 Brittiläinen Kolumbia (8. heinäkuuta)2010 Mexico City (4. maaliskuuta)2012 Alagoas (6. tammikuuta)
 Quintana Roo (3. toukokuuta)
 Sergipe (5. helmikuuta)
 Santa Rita do Sapucaí (11. helmikuuta)
 Espírito Santo (15. elokuuta)
 Bonaire, Sint Eustatius ja Saba (10. lokakuuta)
 Bahia (26. marraskuuta)
 Brasília (1. joulukuuta)
 Piauí (15. joulukuuta)2013 São Paulo (16. helmikuuta)
 Ceará (15. maaliskuuta)
 Paraná (26. maaliskuuta)
 Mato Grosso do Sul (2. huhtikuuta)
 Rondônia (26. huhtikuuta)
 Santa Catarina (29. huhtikuuta)
 Paraíba (29. huhtikuuta)2014 Englanti ja Wales (13. maaliskuuta)
 Akrotiri ja Dhekelia (3. kesäkuuta)
 Brittiläinen Intian valtameren alue (3. kesäkuuta)
 Coahuila (17. syyskuuta)
 Skotlanti (16. joulukuuta)
 Etelä-Georgia ja Eteläiset Sandwichsaaret2015 Pitcairn (14. toukokuuta)
 Chihuahua (12. kesäkuuta)
  Santiago de Querétaro, Querétaro (21. helmikuuta)
 Nayarit (23. joulukuuta)2016 Grönlanti (1. huhtikuuta)
 Jalisco [osavaltiotasolla] (12. toukokuuta)
 Campeche (20. toukokuuta)
 Colima (12. kesäkuuta)
 Michoacán (23. kesäkuuta)
 Morelos (5. helmikuuta)
 Mansaari (22. helmikuuta)
 San Pedro Cholula, Puebla (18. syyskuuta)
 Brittiläinen Antarktiksen alue (13. lokakuuta)
 Gibraltar (15. joulukuuta)2017 Ascension (1. tammikuuta)
  Amealco de Bonfil, Querétaro (4. tammikuuta)
  Cadereyta de Montes, Querétaro (4. tammikuuta)
 Ezequiel Montes, Querétaro (4. tammikuuta)
  Huimilpan, Querétaro (4. tammikuuta)
  Pedro Escobedo, Querétaro (4. tammikuuta)
  San Joaquín, Querétaro (4. tammikuuta)
  Tolimán, Querétaro (4. tammikuuta)
 Falklandsaaret (29. huhtikuuta)
 Guernsey (2. toukokuuta)
 Färsaaret  (1. helmikuuta)
 Tristan da Cunha (4. elokuuta)
 Baja California (3. marraskuuta)
 Saint Helena (20. joulukuuta)2018Jersey (1. helmikuuta)
Puebla [osavaltiotasolla] (16. helmikuuta)
Chiapas (11. toukokuuta)
Alderney (14. kesäkuuta)
Oaxaca (26. elokuuta)
Bermuda (23. marraskuuta)2019 Zacatecas (14. helmikuuta)
 Cuauhtémoc, Zacatecas (1. maaliskuuta)
 Villanueva, Zacatecas (20. toukokuuta)
 San Luis Potosí (21. toukokuuta)
 Nuevo León (31. toukokuuta)
 Hidalgo (11. kesäkuuta)
 Alderney (14. kesäkuuta)
 Baja California Sur (29. kesäkuuta)2020 Pohjois-Irlanti (13. tammikuuta)
 Sark (23. huhtikuuta)

Katso myös
Sateenkaariperhe

 Lähteet 

 Aiheesta muualla 

 Same-sex Marriage. Wikia. 
 Photos from San Francisco City Hall at Shooter.net 
 Jenni Stammeier: Homohäissä ryöstetään sulhanen. Yle uutiset 2.6.2010.

Luokka:Seksuaali- ja sukupuolivähemmistöt
Luokka:Sosiaaliset suhteet
Luokka:Perheoikeus
Luokka:Avioliitto
Luokka:Seulonnan keskeiset artikkelit